Hampaiston kartiokeilatutkimus

Sinulle on varattu hampaiston kartiokeilatutkimus (CBCT/KKTT). Kartiokeilatutkimus on kuvausmenetelmä, jossa hampaistosta saadaan tavallista röntgenkuvaa tarkempia leikekuvia. Tutkimuksessa käytetään röntgensäteilyä.

Tutkimukseen valmistautuminen

Tule kuvaukseen ilman pään ja kaulan alueen koruja tai hiuspinnejä.

Jos olet tai epäilet olevasi raskaana, ota yhteys lähettävään lääkäriisi. Hän harkitsee tutkimuksen tarpeellisuuden.

Tutkimuksen suorittaminen

Röntgenhoitaja ohjaa sinua kuvauksessa. Aluksi varmistetaan, ettei sinulla ole irtoesineitä pään- ja kaulan alueella. Näitä ovat esim. korva- ja kaulakorut, kieli- ja nenäkorut tai irrotettavat oikomislaitteet. Irrotettavat hammasproteesit otetaan aina kuvauksen ajaksi pois.

Kuvauksessa istut hoitajan opastamassa asennossa. Sinun tulee olla mahdollisimman liikkumatta kuvauksen ajan. Päätäsi tuetaan kevyesti, jotta pysyt helpommin liikkumatta. Yksittäisen kuvan ottaminen kestää noin 30 sekuntia. Tutkimus kaikkineen kestää noin 15 min.

Tutkimuksen jälkeen huomioitavaa

Vastaukset tutkimuksesta saat hoitavalta lääkäriltäsi.

Yhteystiedot

Oysin hammasröntgen **17.5.2024 saakka**:

* Kajaanintie 50, Oulu. Sisäänkäynti K, sijainti K2, 2. kerros.

Oysin keskusröntgen **28.5.2024 lähtien**:

* Kajaanintie 50, Oulu. Sisäänkäynti NK, sijainti N 4, aula 1, 1. kerros,

Oysin ajanvarausasiat arkisin numerosta 040 5811728 klo 8.00–15.00.

Pohteen alueellisten röntgeneiden ajanvaraustiedot löytyvät Pohteen internet-sivuilta: [www.pohde.fi/Röntgen ja kuvantaminen](https://pohde.fi/palvelut/rontgen-ja-kuvantaminen/)